Goeie nuus vir alle kortverhaalskrywers is dat die Woordfees vanjaar vir die eerste keer - in samewerking met Protea Boekhuis en LitNet 'n nasionale Afrikaanse kortverhaalkompetisie aanbied. Lees meer. (September 2004)
Hulde word gebring aan Barry Hough, die gewilde en veelbekroonde skrywer wat op 16 Augustus oorlede is. Barry het met sy aktuele jeugverhale soos My kat word herfs, Vlerkdans en Skilpoppe 'n baie groot bydrae tot die Afrikaanse jeugboeke gemaak en sal deur jong lesers gemis word. (Augustus 2004)
IBBY-kongres in Suid-Afrika. Die Suid-Afrikaanse Kinderboekforum is vanjaar die gasheer vir die 29ste wêreldkongres van die International Board on Books for Young people. Die kongres vind van 5-9 September in Kaapstad plaas en word in die Baxter-teater aangebied. Vir meer inligting en 'n program besoek die webtuiste. http://www.sacbf.org.za/ (Julie 2004)
Francois Bloemhof deel sy skryfwenke. Donderdagaand 17 Junie om 8-uur is dit weer tyd vir die jeugprogram ZIP op Radio Sonder Grense, spesiaal vir almal wat n passie het vir kreatiewe skryfwerk, en wat op soek is na advies, nuus en inspirasie. Carina Diedericks-Hugo en Susan Booyens gesels met die bekroonde skrywer Francois Bloemhof oor sy loopbaan en hy sal ook van sy skryfwenke met die luisteraars deel. Dis Zip, tussen 8 en half 9. (Junie 2004)
'n VOLLE R5 000 se prysgeld kan vanjaar gewen word in 'n opwindende, landwye skryfwedstryd deur die Bloemfonteinse Skrywersvereniging gereël slegs vir volwassenes en hoërskoolleerlinge wat nog nie voorheen gepubliseer het nie. Volledige berig. (Maart 2004)
Die Jong Skrywers van Laerskool Lynnwood woel en werskaf vir 'n vale! Vanjaar 2003, het hulle 'n negende bundel stories saamgestel, Die Ruimte-avontuur. Van die leerlinge het aan die Waterbergse Afrikaanse Kunsfees deelgeneem en baie goed presteer. Die Laerskool Lynnwood Jongskrywers Vereniging is die inisiatief van Louise Prinsloo, 'n personeellid van die skool. As 'n leerling 'n storie, rympie, gediggie ingee, is daardie leerling outomaties lied van die LLJSV, en die kinders en ouers is mal daaroor.
Die inligting vir Sanlam-prys vir Jeuglektuur 2005 vir so pas bekend gemaak. Die borg, Sanlam, het die prysgeld vir die Samlam-prys vir Jeuglektuur ingrypend opgestoot. n Skrywer wat met n Goue Prys wegstap, kry van nou af aan R12 000, en iemand wat n Silwer Prys verower R6 000. Meer inligting en wedstrydreëls.